Pandelela Rinong

Dato Pandelela Rinong anak Pamg PSBS; AMN; JBK (nosusu 2 Gomot 1993) nopo nga songulun atlet tumindak id Malaysia. Nosiliu isido tondu kumoiso Malaysia di mongiingigit bondira id Upacara Pembukaan Sukan Olimpik Musim Panas 2012 id London om nosiliu songulun atlet Malaysia di kumoiso di nakaanu do pingat Olimpik (pingat gangsa) ii no tu id suang pialaan tumindak 10 meter platform tondu,Olympics diving: Chen Ruolin wins second gold in 10m platform BBC News, 9 August 2012 om atlet Malaysia kumoduo Malaysia di nakaanu pingat Olimpik 2012 id London kalapas di Datuk Lee Chong Wei id suang pialaan badminton.

 Koposion gulu 
Nosusu isido ontok 2 Gomot 1993 id Kupuo Jugan, iso kokompungan Bidayuh id Bau, Sarawak. Molohing nopo dau nga ii Hartini Lamin om Pamg Joheng. Kirinanggou isido do 5'3" om kiwinagat do 52kg.Pandelela Rinong Pamg, 2012 Olympics profile, BBC Sport Mantad isido do Kampung (Kupuo) Jugan, Bau. Kiraha isido do Bidayuh, kaum Bumiputera id Sarawak, Malaysia. Ontok umul 7 toun, nopili isido sumiliu do kukumaau negeri om mongoput do pinludaan id Sikul Sukan Bukit Jalil id Kuala Lumpur. Baino, minaganu isido do ijazah Sains Sukan id Universiti Malaya, kijurusan Panarampasan Sukan.

 Kerjaya 

Isido nogi nga mogoogowit bondira montok Kontinjen Malaysia id Sukan Olimpik Belia 2010 id Singapura hinombo nokolimbou isido do pingat pirok id abaabayan tumunsok 10 meter om tumunsok 3 meter.   

Ontok toun 2010 id New Delhi, India, nokolimbou isido do pingat amas koiso Malaysia id Sukan Komanwel 2010 id sukan akuatik id abaabayan tumunsok 10 meter.    

Nosiliu isido sabaagi tondu koiso Malaysia sabaagi mogoogowit bondiri id Upacara Pongukaban Sukan Olimpik Musim Talasu 2012 id London. Nokosuat o sajara numaan dau sabaagi atlet tondu Malaysia di koiso ii nakalantoi do pingat Olimpik (gangsa) id abaabayan tumindok 10 meter platform Tondu om atlit Malaysia koduo ii nakalantoi do pingat olimpik 2012 id London kopongo di Datuk Lee Chong Wei id abaabayan do badminton. Montok kapasarahan do kalantayan dau, noonuan isido do Karajaan Negeri Sarawak o Johan Bintang Kenyalang id iso majlis poimbida ii pinaharo id Astana soira nokoguli kumaa id Sarawak. Nosiliu isido sabaagi atlit koiso Sarawak ii noonuan do gaa diti.

 Kosindualan 
Ontok toun 2010, nosindualan i Pandelela do notipu tulang id gakod ii nolingos solinaid do onom wulan. Kopongo Sukan Olimpik 2012, nosindualan isido id tampangil om nasansagan do au tumanud id Kejohanan Asia om Sukan Universiti ASEAN. Ontok Julai 2014, kiwaa kosindualan dau id totud ii minamaraag do prestasi dau id Sukan Komanwel 2014 om pinoporontob do kaampayatan dau id Sukan Asia 2014 kumaa duo abaabayan.

 Koposion sondii 
Aanangan i Pandelela do K-pop om anime Jipun. Kaanangan nopo dau kopio nga tinimungan muzik do Big Bang. Kiwaa 100,000 tutumanud dau id Instagram om kiwaa lobi mantad do 117,000 tulun id liwang Facebook rasmi disido. Tabang dau, i Pardika Indoma nogi nga kohompiy id sukan tumindok.

 Sukuon